Disse høyttalerne fra Yamaha har mange ben å stå på, med avanserte finesser og flust av tilkoblingsmuligheter.Men det beste av alt er lyden! 

Yamahas klassiske minimonitor NS10 har vært et både berømt og beryktet ikon i studiobransjen i mange år. 
Den nye NX-N500 høyttalerne skal ta med noe av “studiolyden” inn i vår moderne musikkverden. 
Derfor mener vi den tar seg enda bedre ut i svart enn hvitt! 

Vi har lært oss å sette pris på den varme, innsmigrende «Yamaha-sounden» og NX-N500 har dette i bøtter og spann. 
Mozart-sonatene til Dena Piano Duo låter mektig og full av klangfarger. 

Vi måtte gå noen ekstra runder mot referansen fra System Audio. 
System Audios diskant er litt friskere i frasparket, med en bass som slår hardere og går dypere. 
Yamahaene er litt mer polerte, har en fyldigere mellomtone som er rundere i kantene, men føles ikke like dynamiske og kontrastrike, spesielt når vi skrur volumet på full guffe. 
Når det er sagt, setter vi pris på Yamahas tilkoblingsmuligheter. 
Derfor ble det en hårfin seier til Yamaha, tett fulgt av System Audio! 

Pris: 6.990 kr. 
